ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት እንግሊዝኛ ኣብ ዓለም እቲ ዝያዳ ዝጽናዕ ቋንቋ 26 ሓምለ 2019 ምንጪ ስእሊ, DANIEL ROLAND/Getty images ብደረጃ ዓለም 1.5 ቢልዮን ተመሃሮ እንግሊዝኛ ኣለዉ። ኣብ 2020 እዚ ቁጽሪ ናብ 2 ቢልዮን ክብ ክብል ትጽቢት ይግበር። ቋንቋ እንግሊዝኛ ኣዝዩ ዘይስሩዕ ብምዃኑ ነቶም ተመሃሮ ጽቡቕ ዕድል ንምነየሎም ይብል ፍሉጥ ኣሰናዳኢ በንጃሚን ድረየር። ኮይኑ ግን ክብደቱ ንሰባት ካብቲ ቋንቋ ከም ዝሃድሙ ኣይገበረምን። እንግሊዝኛ ንሕትመት፡ ኢንተርነት፡ ስነፍልጠት፡ ስነጥበብ፡ ፋይናንስ፡ ስፖርት፡ ፖልቲካን፡ ኣህጉራዊ ጉዕዞን ተቖጻጺሩ ኣብ ዘመናዊ ዓለም ዝውቱር ቛንቋ ኮይኑ ኣሎ። ቀዳማይ ሚኒስተር ፈረንሳ ኤድዋርድ ፊሊፐ "ዝተፈላለየ ቋንቋታት ዝዛረቡ ሰባት ዝረዳድእሉ እንግሊዝኛ ኢዩ" ምባሉ ኣየጋነነን። ምሁር ስነ ቋንቋ ዳቪድ ክርይስታል ከም ዝብሎ ከባቢ 400 ሚልዮን ሰባት እንግሊዝኛ ከም ቀዳማይ ቋንቁኦም ዝረዳድእሉ ክኸውን ከሎ፡ ካብ 700 ክሳብ 800 ሚልዮን ድማ ኣብ ሃገሮም ስለ ዝዝረብ ድሕሪ እቲ ሞቦቆላዊ ቋንቁኦም ይመሃርዎ። ኣብ ከም በዓል ሩስያን ቺለን ዝኣመሰላ ሃገራት ድማ ዋላ እኳ እቲ ቋንቋ ኣብ ሃገረን ኣይዘረብ፡ ብሚልዮናት ዝቑጸሩ ከም ናይ ወጻኢ ቋንቋ ይመሃርዎ። "ቋንቋ ዕዳጋ እዩ!" ቋንቋ ትግርኛ ዝትርጉም መሳርሒ ንምንታይ ኣድለየ?
